# data[].attributes.body
L’objectiu del repte és que l’alumnat de 4t d’ESO s’organitze per sumar, entre totes i tots, els aproximadament 9.600 km que separen Alacant de Los Angeles, ciutat amfitriona dels Jocs Olímpics de 2028, mitjançant sessions de running en horari extraescolar.

Cada alumne de 4rt aportarà els quilòmetres que faça setmanalment, ja siga corrent pel seu compte, participant en curses populars o mitjançant activitats programades per la classe. Els quilòmetres es registraran en una plataforma digital compartida.

# data[].attributes.body
Etapa: Educació Secundària Obligatòria (ESO)

Curs: 4t d’ESO

Matèria: Educació Física

# data[].attributes.body
Vivim en una societat on el sedentarisme adolescent és un problema creixent, amb conseqüències en la salut física i emocional. Aquest projecte connecta amb la necessitat real de promoure hàbits de vida actius i saludables en els i les joves, a través d’una proposta atractiva i significativa.

El vincle amb els Jocs Olímpics aporta una dimensió simbòlica i cultural important: es treballen valors com l’esforç, la superació personal, el treball en equip, i també es dona a conèixer un esdeveniment esportiu global.

# data[].attributes.body
Continguts a treballar:

Condició física i hàbits saludables.

Autonomia personal en la pràctica esportiva.

Recol·lecció i registre d’activitat física.

Valors olímpics: esforç, respecte, cooperació.

Ús d’aplicacions o eines digitals per a l’autoregulació de l’activitat física.

Criteris d’avaluació:

CE1.1: Participar de manera regular i responsable en activitats físiques orientades a millorar la salut.

CE2.1: Organitzar la pràctica de manera autònoma fora del context escolar.

CE3.2: Conèixer i valorar la importància de la pràctica habitual d’activitat física.

CE4.1: Emprar recursos digitals per fer un seguiment de la condició física pròpia.

# data[].attributes.headline
🧠 COMPETÈNCIES / HABILITATS QUE ES VOLEN FOMENTAR

# data[].attributes.subject
🧠 COMPETÈNCIES / HABILITATS QUE ES VOLEN FOMENTAR

# data[].attributes.body
Autonomia personal en l’organització de l’activitat física fora de l’horari lectiu.

Compromís i responsabilitat col·lectiva: sumar esforços per assolir un objectiu comú.

Hàbits de vida saludable, fomentant la pràctica regular d’activitat física.

Competència digital: registre i seguiment dels quilòmetres amb apps o formularis.

Gestió emocional i motivació intrínseca per a mantenir la constància.

Coneixement i valoració de l’activitat física com a eina de benestar.

Cooperació i treball en equip.

# data[].attributes.body
Individual: cada alumne/a fa la seua aportació de quilòmetres al repte.

Grup classe (col·laboratiu): l’objectiu final és comú i només s’assoleix amb la participació de totes i tots.

Possibilitat de treballar en petits grups per fer mini reptes dins del repte global (ex: equips per arribar a ciutats concretes del recorregut virtual fins a Los Angeles).

# data[].attributes.body
Dinamitzador i motivador del repte, presentant-lo com un desafiament engrescador.

Orientador en la planificació d’entrenaments senzills adaptats a cada realitat.

Facilitador tecnològic, proporcionant eines per al registre d’activitats i promovent el bon ús de la tecnologia.

Acompanyant i tutor del procés, reforçant els progressos, celebrant assoliments i fomentant la perseverança.

Mediador de valors com l’esforç, la superació personal, el respecte i la cooperació.